– यह काम अचानक ही हो गया। सन् 1984 में पटियाला रहते हुए एम.डी. करने को दौरान दोस्तों के साथ मिलकर दो पत्रिकाएँ, हिन्दी में ‘अस्तित्व’ व पंजाबी में ‘हौंद’ निकालता था। तीन वर्ष बाद मैं अमृतसर आ गया। ‘अस्तित्व’ का लघुकथा विशेषांक प्रकाशित किया। तभी श्याम सुन्दर अग्रवाल से पत्राचार हुआ। मेरा लघुकथा लेखन 1985 में शुरू हुआ। ‘अस्तित्व’ के विशेषांक ने उत्साह प्रदान किया। लघुकथाएँ लिखने के कारण पंजाबी के अन्य लघुकथा लेखकों से संपर्क बन गया। सभी एकत्र हुए व ‘लघुकथा लेखक मंच’ की स्थापना की बात चली। बुज़ुर्ग लेखक रोशन फूलवी, निरंजन बोहा, डॉ. जोगिंद्र सिंह निराला आदि लेखकों का योगदान रहा। ‘मंच’ के एक समागम के अवसर पर रोशन फूलवी द्वारा संपादित पत्रिका ‘सतिसागर’ का लघुकथा विशेषांक प्रकाशित करने का निर्णय हुआ। रचनाएँ एकत्र करने की जिम्मेदारी श्याम सुन्दर अग्रवाल को दी गई। मगर सभी स्वीकृत रचनाओं को पत्रिका में स्थान नहीं मिल पाया। अग्रवाल जी ने लेखकों से रचनाएँ छापने का वायदा किया हुआ था। ।उन्होंने मुझसे बात की और कोई समाधान निकालने को कहा। समाधान तो एक ही था, रचनाएँ प्रकाशित करना। मैं ‘मिन्नी’ का मात्र 16 पेज का प्रथम अंक प्रकाशित कर ले गया। लेखकों/पाठकों ने इसे पसंद किया और सफ़र शुरू हो गया।